Rom 12:10-13 Liefde vir die regte redes

Die **kerk behoort die advertensiebord** van God se koninkryk
in die wêreld te wees.
Liefde in aksie…

**Tragies die realiteit** dat:

* soveel verwondes in kerke wegkruip
* eredienste vermy
en dit as gevolg van seerkry in die kerk?

Dit kan mos nie die “nuwe lewe” in Jesus Christus wees nie.

**Waar loop dinge skeef?**Wat ontbreek of moet bykom om die nuwe lewe tussen gelowiges,
in Jesus Christus te ervaar?

**Opregte gemeenskap van gelowiges eis** dat

* die ware jy
* in ware behoeftes voorsien

Lees Rom 12:9-13

*9 Die liefde moet opreg wees.
Verafsku wat sleg is en hou vas aan wat goed is.*

*10 Betoon hartlike broederliefde teenoor mekaar;
bewys eerbied teenoor mekaar en wees mekaar daarin tot voorbeeld.*

*11 Moenie in julle toewyding verslap nie,
bly altyd geesdriftig,
dien die Here.*

*12 Verbly julle in die hoop;
staan vas in verdrukking;
volhard in gebed.*

*13 Help die medegelowiges in hulle nood
en lê julle toe op gasvryheid.*

**Indeling van ons skrifgedeelte:**

Ons het gesê:

**Opregte gemeenskap vind plaas wanneer**:

* Die ware jy (v9)
* In ware behoeftes voorsien (v10)
* Vir die regte redes (v11)
* Op die regte manier (v12-13).

Die “**ware jy” het ons reeds behandel**
Dit handel oor:

* Egtheid (liefde moet opreg wees (Jy moet nie fake wees nie)(v9)
* Reinheid – verafsku wat sleg is en hou vas aan wat goed is

(Indeling van C Ingram)

Vanaand:

**Voorsien in ware behoeftes** (v10).

(vertoon v 10

*Betoon hartlike broederliefde teenoor mekaar;
bewys eerbied teenoor mekaar
en wees mekaar daarin tot voorbeeld*.

**Waar mense is, daar is daar behoeftes**..
Die mens se grootste behoefde is om: lief gehê te word.

Die **griekse woord** vir broederlike liefde is
Philadelphia – liefde vir God en sy familie aandui.

Hierdie is die **eienskap waaraan die dissipels van Jesus Christus**
 uitkenbaar moet word (Joh 13:35).
Die is die merkteken van dissipelskap!

**Jesus het gesê**:

Hieraan sal die mense weet dat julle My dissipels is,
as julle mekaar liefhet. (Joh 13:35).

**Hierdie liefde vir medegelowiges is nie opsioneel nie**

*Elkeen wat glo dat Jesus die Christus is, is ‘n kind van God; en elkeen wat vir die Vader liefhet, het ook ander lief wat kinders van die Vader is (*1 Joh 1:5)

*As iemand sê: “Ek het God lief”, en hy haat sy broer, is hy ‘n leuenaar; want wie sy broer, wat hy kan sien, nie liefhet nie kan onmoontlik vir God liefhê, wat hy nie kan sien nie. En hierdie gebod het ons van Hom gekry: Wie vir God liefhet, moet ook sy broer liefhê* (Joh 4:20-21)

**Ons probleem is:**

Daar is **soveel stukkende verhoudings in ons natuurlike families**.
Ons pes, haat en vermy mekaar.

Nou **maak ons die aftreksom**:

As die Here sê: Ons as dissipels (kinders van God) moet mekaar
soos broers liefhê,
is dit normaal om te haat, te pes en te vermy.

**Dikwels hou** ons hierdie **verkeerde gesindheid in ons lewendig**
deur voortdurend voort te veg in ons gedagtes.
So hou jy al minder van die persoon met wie jy in stryd is.

**As jy deel van so ‘n onmin is..,**stop dit onmiddellik.
Dit is nie wat die Here Jesus van jou verwag nie.

**Jesus verwag** dat ons as gelowiges mekaar moet liefhê.
Jy moet selfs jou vyande liefhê.

*Bewys eerbied teenoor mekaar
En wees, mekaar daarom tot voorbeeld* (v10) (’83 vertl)

*Julle moet voor in die ry staan
om mekaar met eerbied en respek te hanteer (NLV)*

**Dié eerbied en respek wat ons in die wêreld sien**
word dikwels as meganisme om eie voordeel
uit ‘n betrokke verhouding te kry.

Bv. **Jy eerbiedig**

* jou baas – om beloon te word
* jou werknemers – om hul harder te laat werk
* vermoënde mense – dat hulle jou saak borg
* gesagsdraers – sodat hulle nie hul gesag teen jou gebruik nie.

Dit **is nie regtig eerbied betoon nie** maar manipulering.

**Die motief vir eerbetoon is** omdat:

* ‘n persoon na die beeld van God geskape is
* Hulle jou broers en suster in die geloof is
* Jy agting het vir die manier waarop hulle hul funksie in die liggaam van Christus vervul.

**Belangrik!**

Jy moet nie wag tot ander aan jou eerbied betoon
voordat jy dieselfde teenoor hulle optree nie.

**Jy moet die voorbeeld stel**,
ongeag oor hoe hulle teenoor jou optree.

**So voorsien jy in die ware behoeftes** van die mense om jou.

**Want dit is die mens se diepste behoefte** **is** om
liefde, eerbied en respek van ander te ontvang.

**Jesus leer**:

 Doen aan ander wat jy aan jouself gedoen wil hê.

Dit **vra ‘n stuk nederigheid** wat aansluit by die volgende punt
naamlik toewyding.

**Nederigheid het ons al oor gehandel**
“dat jy nie meer van jouself moet dink as wat jy behoort te dink nie” (v3)

**Jesus was die groot voorbeeld daarvan**.

Hy wat **God was het Homself verneder**,
mens geword, om in jou en my plek aan die kruis te kom sterf. (Fil 2:6-8).

 Hy het ‘n voorskoot aangesit en die dissipels se voete gewas…

(Die gestalte van ‘n slaaf aangeneem…)

**Wat sou die regte rede wees hoekom jy so moet optree?**

*Moenie in julle toewyding verslap nie, (‘83vertl)
Moenie sleepvoet wees in jul toewyding nie (NLV).(v10a).*

**Direk vertaal:**

“Moenie lui wees in ywer of intensiteit nie”

Dit gaan daaroor dat **alles wat jy doen,
moet jy soos vir die Here doen.**

**Jesus het dit baie duidelik gemaak** dat:

* **Alles wat Hy op aarde kom doen het**, die opdrag van sy Vader was.
* Hy moes dit betyds doen.\
	+ Solank dit dag is moet ons die werk doen van Hom wat My gestuur het; (Joh 9:4) (Jesus het geweet sy tyd op aarde is beperk).
	+ Paulus leer: Solank ons die geleentheid het, moet ons aan almal goed doen, veral aan die medegelowiges (Gal 6:10).
	+ Dit is ons vurige wens dat elkeen ywer aan die dag sal lê, in nie traag sal word in die diens van Christus nie (Heb 6:10-12)

**Dit tyd is min, beperk.**
Doen wat die hand vind om te doen in die verband.

(Heb 6:10 leer:

*God… sal julle werk nie vergeet nie,
en ook nie die liefde wat julle vir sy Naam betoon het
deurdat julle jul medegelowiges gedien het
en nog dien nie.)*

*Bly altyd geesdriftig,
dien die Here.*

**Meeste van ons** kan **elle lange lyste maak** van dinge
wat ons met ywer begin het,
maar wat nog onklaar is.

**Die rede:** Jou geesdrif is gedemp of het verlore geraak.

**Paulus stel ‘n voorbeeld** wanneer hy sê:

*Ek hardloop soos een wat nie van my doel onseker is nie,
slaan soos ‘n bokser wat nie in die lug slaan nie*.

Hoekom het die kerk vir so baie ‘n byeenkoms geword,
 eerder as ‘n gemeenskap waaraan ons behoort.

Hoekom voel ons dienswerk soos ‘n plig
 in plaas van ‘n liefdesdiens wat ek verrig?

Ek dink **die rede is mense;**

* wat nie beïndruk is met my dienswerk nie
* wat my nie geleentheid gee om my dienswerk te doen nie
* wat nie raaksien wat ek doen nie
* wat my nie eers bedank nadat ek aan hulle goed gedoen het nie

Dit **maak dat ek in my dop terugtrek**
en niks vir niemand in die kerk meer wil doen nie.

Kom **ons kyk mooi na die verskynsel…**

Waaroor gaan dit?

Dit gaan **oor of ek ander mense beïndruk of nie**.
Of hulle my dienswerk raaksien en my daarvoor krediet gee of nie,
of hulle my bedank of nie…

U sien, **die eie ek is in die punt** waaroor dit alles draai.

Gal 1:10 leer

*Klink dit nou asof ek die guns van mense soek,
of soek ek die guns van God?
Probeer ek by mense in die guns kom?*

*As ek nog steeds die guns van mense soek,
sou ek geen dienaar van Christus wees nie.*

Jesus vra:

*Hoe kan julle in My glo terwyl julle gesteld is op die eer wat julle van mekaar ontvang en nie die eer soek wat van die enigste God af kom nie?* (Joh 5:44)

Om die prentjie te voltooi se Jesus

*Hy sê toe vir hulle: “Julle is dié wat julle voor die mense as goeie mense voordoen, maar God ken julle harte. Wat deur die mense as belangrik beskou word, is ‘n gruwel voor God”.*

U sien, dit is die **probleem as jy mense probeer te vrede stel.**Jy is met die mense en hulle goedkeuring besig
en vergeet dit gaan oor wat God van jou verwag.

En **terwyl jy aan die mense se vereistes probeer voldoen**,
troos jy jouself – Dit is jou dienswerk vir die Here!

**Vir die Here – maar jy dien die mense.,..**

**Die vraag is:**

Wat is jou motiewe?
Waarmee is jy besig?
Dien jy God of die mens?

**Hierdie is die vergrootglas** waardeur jy na jou dienswerk met kyk

**Jou werk**

1. Moet in lyn wees met God se Woord
2. Moet in Sy diens wees
3. Moet tot Sy eer wees.

**Paulus gebruik 3 woorde** in Rom 12 om **Christelike diens te beskryf**:

1. Latreia – diens van aanbidding
2. Diakonia – praktiese diens
3. Douleuo – slaaf wat net een begeerte het, dit is om sy eienaar te behaag.

Jy moet **slaaf van Jesus Christus wees**.

**Dit is** **die rede, DIE REDE** hoekom jy

* liefde en eerbied aan medegelowiges moet bewys.

Want Jesus Christus, verwag dit van jou.

**Hoe toets jy wat jou motivering is?**

**Kyk wat gebeur as jy mense dien**
 en hulle behandel jou soos ‘n slaaf
 of sê nie eers dankie nie…

**Indien jy jou daaroor opruk**, of ophou om te dien
wys dit dat jou dienswerk nie in diens van Christus is nie,
maar oor jouself, jou eer gaan.

**Jy moet doodgewoon dien**,
omdat Jesus Christus dit van jou verwag.

Amen